**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 20 – 10 – 2025**

 **ΑΜΑΡΟΥΣΙΟΥ Αρ. Πρ.: 280**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

 **ΠΡΟΣ**

 **ΤΑ ΜΕΛΗ ΤΟΥ ΣΥΛΛΟΓΟΥ**

 **Κοινοποίηση: Δ. Ο. Ε., Συλλόγους Εκπ/κών Π.Ε. της χώρας**

**ΨΗΦΙΣΜΑ**

**Πέμπτη 30/10 εκδικάζεται η ΑΙΤΗΣΗ ΑΚΥΡΩΣΗΣ της Δυνητικής Αργίας της Χρύσας Χοτζόγλου**

**ΝΑ ΠΑΡΘΕΙ ΠΙΣΩ Η ΑΡΓΙΑ**

**ΝΑ ΣΤΑΜΑΤΗΣΟΥΝ ΟΛΕΣ ΟΙ ΔΙΩΞΕΙΣ**

**ΟΛΟΙ ΣΤΗΝ ΣΥΓΚΕΝΤΡΩΣΗ 30/10 ΣΤΙΣ 11:00 ΕΞΩ ΑΠΟ ΤΟ ΔΙΟΙΚΗΤΙΚΟ ΕΦΕΤΕΙΟ ΠΕΙΡΑΙΑ (ΚΟΛΟΚΟΤΡΩΝΗ 55)**

**Διευκολυντική στάση εργασίας μία (1) έως (4) τέσσερις ώρες επί του διδακτικού ωραρίου του κάθε συναδέλφου για την πρωινή και την απογευματινή βάρδια των Δημοτικών Σχολείων και Νηπιαγωγείων του σωματείου μας.**

Συνάδελφοι, συναδέλφισσες

 Στις 30/10 εκδικάζεται η προσφυγής της Αίτησης Ακύρωσης για την Δυνητική Αργία που επιβλήθηκε από τον Υπουργό Παιδείας για την εκπαιδευτικό Χρύσα Χοτζόγλου.

 Υπενθυμίζουμε ότι:

1. «*Το «έγκλημά» της ήταν ότι εξέφρασε, από κοινού με μαθητές της, τη διαφωνία της για την πραγματοποίηση της αξιολόγησης σε νεοδιόριστη εκπαιδευτικό, δηλαδή εξέφρασε την αντίθεση του κλάδου στην αξιολόγηση, όπως αποτυπώνεται και στις συλλογικές αποφάσεις ΟΛΜΕ και ΕΛΜΕ*.»
2. Η απόφαση του Υπουργού πάρθηκε κόντρα στην ΟΜΟΦΩΝΗ (5-0) απόφαση του Πειθαρχικού Συμβουλίου (που ήταν ενάντια στην αργία) που κερδήθηκε χάρη στην μεγάλη κινητοποίηση του κόσμου όλο εκείνο το διάστημα.
3. Η Χρύσα δικαιώθηκε από το Διοικητικό Εφετείο Πειραιά στην πρώτη εκδίκαση της προσφυγής («Προσωρινή Διαταγή» 9/5) ενάντια στην αργία, και αυτό χάρη στο τεράστιο κύμα αλληλεγγύης από κόσμο-σωματεία-συλλογικότητες, για να ανατραπεί λίγες μέρες μετά στην δεύτερη εκδίκαση («Αίτηση Αναστολής», 20/5), από το ίδιο ακριβώς δικαστικό σώμα, και έπειτα από τον φανερό εκνευρισμό του κυβερνητικού στρατοπέδου σε σχέση με την αρχική δικαίωση της και την επιστροφή της στο σχολείο.

Συνάδελφοι συναδέλφισσες,

 Είναι φανερό ότι ο αγώνας ενάντια στην αργία της Χρύσας Χοτζόγλου είναι κρίσιμος και άρρηκτα συνδεδεμένος με τον αγώνα που δίνουμε ενάντια στις χιλιάδες διώξεις στην εκπαίδευση, στα πειθαρχικά, στον νέο νόμο για το Πειθαρχικό συνολικά στο δημόσιο. Θα επιδιώξουν να λειτουργήσει παραδειγματικά, και για τις υπόλοιπες διώξεις συναδέλφων που απειλούνται με αργία (Καψαλάκη, Τριανταφύλλου, Κάσση)

 Η κυβέρνηση έχει επιλέξει την καταστολή και την τρομοκρατία γιατί δεν μπορεί να πείσει κανέναν μας για το δίκιο των πολιτικών της στην εκπαίδευση. Για την αξιολόγηση, τους απανωτούς ταξικούς φραγμούς, τη διάλυση των δικαιωμάτων στο δημόσιο δωρεάν σχολείο. Αλλά και γενικά: για την στάση στο ζήτημα της Παλαιστίνης, στα εργασιακά, στο έγκλημα στα Τέμπη

 Να μην τους περάσει. Έχει φανεί ότι με τους συλλογικούς αγώνες μας, με την οργανωμένη μας πάλη μπορούμε να στριμώξουμε την κυβέρνηση και να νικήσουμε. Δεν είναι αδύνατο! Φάνηκε και στην πρώτη εκδίκαση της προσφυγής. Φάνηκε και με την νίκη του απεργού πείνας Π. Ρούτσι και του κινήματος αλληλεγγύης.

 Για να αντιμετωπιστεί όλο αυτό το κύμα διώξεων τόσο στην εκπαίδευση όσο και γενικά απαιτείται γενικός ξεσηκωμός! Καλούμε τους συναδέλφους να συμμετέχουν μαζικά και αποφασιστικά στις κινητοποιήσεις! Οι διώξεις, οι απολύσεις, τα πειθαρχικά δε αφορούν μόνο τους διωκόμενους, αφορούν όλο τον κλάδο.

**Δηλώνουμε την αμέριστη συμπαράστασή μας στους διωκόμενους συναδέλφους και θα πάρουμε όλες τις πρωτοβουλίες για να παρθούν πίσω η απόφαση για την Δυνητική Αργία της Χρύσας Χοτζόγλου και όλα τα πειθαρχικά!**

**ΟΛΟΙ ΣΤΗΝ ΣΥΓΚΕΝΤΡΩΣΗ 30/10 ΣΤΙΣ 11:00 ΕΞΩ ΑΠΟ ΤΟ ΔΙΟΙΚΗΤΙΚΟ ΕΦΕΤΕΙΟ ΠΕΙΡΑΙΑ (ΚΟΛΟΚΟΤΡΩΝΗ 55)**

**Για τη διευκόλυνση της συμμετοχής των συναδέλφων – μελών του σωματείου μας στην συγκέντρωση συμπαράστασης το Δ. Σ. του Συλλόγου Εκπ/κών Π. Ε. Αμαρουσίου προκηρύσσει διευκολυντική στάση εργασίας μία (1) έως (4) τέσσερις ώρες επί του διδακτικού ωραρίου του κάθε συναδέλφου για την πρωινή και την απογευματινή βάρδια των Δημοτικών Σχολείων και Νηπιαγωγείων του σωματείου μας την Πέμπτη 30 – 10 – 2025. Η παρούσα αποτελεί ειδοποίηση και για την Δ/νση Π. Ε. Β΄ Αθήνας.**

